《临江仙 其三 和成都王漕巽泽》
宋代·丘崇

飞舄朝天云作路。长安近、更无程数。梧竹当年，丝纶弈世，咫尺凤池平渡。

青眼相逢何太暮。眉黄透、却愁君去。官事无多，丰年有暇，莫负赏心佳处。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。